**Národná rada Slovenskej republiky**

**IV. volebné obdobie**

**44**

**Vládny návrh**

**Zákon**

**z ........... 2006**

**o zvýšení výsluhových dôchodkov zo sociálneho zabezpečenia policajtov**

**a vojakov v roku 2006**

Národná rada Slovenskej republiky sa uzniesla na tomto zákone:

§ 1

(1) Výsluhové dôchodky príslušníkov Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže a Železničnej polície (ďalej len „policajt“), ktoré neprevyšujú sumu 15 300 Sk mesačne sa zvyšujú za každý rok trvania služobného pomeru zhodnoteného pre nárok na takýto dôchodok a jeho výšku o

a) 0,15 %, ak boli priznané podľa predpisov účinných pred 1. aprílom 1998,

b) 0,1 %, ak boli priznané podľa predpisov účinných od 1. apríla 1998 do 30. júna 2002.

(2) Výsluhové dôchodky colníkov, ktoré neprevyšujú sumu 15 300 Sk mesačne sa zvyšujú za každý rok trvania služobného pomeru zhodnoteného pre nárok na takýto dôchodok a jeho výšku o

* 1. 0,15 %, ak boli priznané podľa predpisov účinných pred 1. júnom 1998,
  2. 0,1 %, ak boli priznané podľa predpisov účinných od 1. júna 1998 do 30. júna 2002.

(3) Výsluhové dôchodky vojakov, ktoré neprevyšujú sumu 15 300 Sk mesačne sa zvyšujú za každý rok trvania služobného pomeru zhodnoteného pre nárok na takýto dôchodok a jeho výšku o

a) 0,15 %, ak boli priznané podľa predpisov účinných pred 1. májom 1998 ,

b) 0,1 %, ak boli priznané podľa predpisov účinných od 1. mája 1998 do 30. júna 2002 .

(4) Výsluhové dôchodky podľa odsekov 1 až 3 sa zvyšujú aj o pevnú sumu

a) 1 000 Sk, ak výška výsluhového dôchodku je do 2500 Sk,

b) 900 Sk, ak výška výsluhového dôchodku je od 2 501 Sk do 3 500 Sk,

c) 800 Sk, ak výška výsluhového dôchodku je od 3 501 Sk do 4 500 Sk,

d 700 Sk, ak výška výsluhového dôchodku je od 4 501 Sk do 5 500 Sk,

e) 600 Sk, ak výška výsluhového dôchodku je od 5 501 Sk do 6 500 Sk,

f) 500 Sk, ak výška výsluhového dôchodku je od 6 501 Sk do 7 500 Sk,

g) 400 Sk, ak výška výsluhového dôchodku je od 7 501 Sk do 8 500 Sk,

h) 300 Sk, ak výška výsluhového dôchodku je od 8 501 Sk do 9 500 Sk,

i) 200 Sk, ak výška výsluhového dôchodku je od 9 501 Sk do 10 500Sk,

j) 100 Sk, ak výška výsluhového dôchodku je viac ako 10 500 Sk.

(5) Zvýšenie výsluhových dôchodkov podľa odseku 4 sa nevzťahuje na výsluhové dôchodky policajtov a výsluhové dôchodky colníkov podľa osobitného predpisu1), ak ich služobný pomer trval menej ako 15 rokov.

(6) Zvýšenie výsluhových dôchodkov podľa odsekov 1 až 4 patrí najviac v sume, ktorá spolu s výsluhovým dôchodkom neprevýši sumu 15 300 Sk.

§ 2

Vdovecké výsluhové dôchodky sa zvyšujú o 1 % a o pevnú sumu 900 Sk.

§ 3

(1) Základom pre zvýšenie výsluhových dôchodkov podľa § 1 a vdoveckých výsluhových dôchodkov podľa § 2 je mesačná suma dôchodku, na ktorú má poberateľ nárok k 30. novembru 2006.

(2) Výsluhové dôchodky a vdovecké výsluhové dôchodky, ktoré sú vyplácané ako čiastkové výsluhové dôchodky podľa medzinárodnej zmluvy2), sa zvyšujú o sumu, ktorá by patrila k takémuto dôchodku pred určením čiastky zodpovedajúcej zhodnoteniu doby zamestnania v cudzine, zníženej o pomernú čiastku zodpovedajúcu zhodnoteniu doby zamestnania v cudzine.

(3) Zvýšenie dôchodkov sa zlučuje s dôchodkom, ku ktorému patrí a tvorí s ním jeden celok.

§ 4

(1) Dôchodky sa zvyšujú od splátky dôchodku splatnej po 30. novembri 2006.

(2) Doplatok zvýšenia dôchodkov podľa § 1 až 3 sa poukáže poberateľom najneskôr do 28. februára 2007.

§ 5

Tento zákon nadobúda účinnosť 1. decembra 2006.

\_\_\_\_\_\_\_\_\_\_\_\_\_\_\_\_\_\_

1) § 125 ods. 7 a 8 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov.

2) Zmluva medzi Slovenskou republikou a Českou republikou o sociálnom zabezpečení (oznámenie Ministerstva zahraničných vecí Slovenskej republiky č. 318/1994 Z. z.).